2.melléklet a 14/2019. (X.25.) önkormányzati rendelethez

ÁTRUHÁZOTT HATÁSKÖRÖK FELSOROLÁSA

I. A Képviselő-testület által a polgármesterre átruházott feladat- és hatáskörök:

1) települési támogatásokkal kapcsolatos döntések, köztemetés elrendelése, kivéve települési támogatás karácsonyi és húsvéti ünnepekhez,

települési támogatás elemi kár okozta lakás újjáépítéséhez,települési támogatás tanévkezdéshez,kivételes méltányosságból rendkívüli települési támogatás, köztemetés költségei megtérítésének alól mentesítés.

2) a költségvetési rendeletben és az egyedi képviselő-testületi határozatban meghatározott támogatásokról megállapodás kötése a civil és más szervezetekkel, előirányzat átcsoportosítás joga a költségvetési rendeletben meghatározott összeghatárig,

3) valamennyi Önkormányzati Társulásban és Önkormányzati tulajdonú gazdálkodó szervezet társulási tanácsában, taggyűlésén és más szervezeteiben az Önkormányzat képviselete,

4) az önkormányzati belterületi és külterületi utakat érintő útkezelői nyilatkozatok kiadása és a közúti közlekedésről szóló 1988. évi I. törvényben írt hatáskörök gyakorlása,

5) A polgármester – az át nem ruházható hatásköri ügyek kivételével - a Képviselő-testület hatáskörébe tartozó ügyekben, valamint a két ülés közötti időszakban felmerülő 5.1) és 5.2) pontba írt halaszthatatlan ügyekben a képviselő-testület utólagos tájékoztatása mellett döntést hozhat:

5.1. az Önkormányzati Intézményeket vagy a helyi lakosságot ért elemi kár vagy elemi károsodással fenyegető vészhelyzet esetén,

5.2. életet, egészséget veszélyeztető helyzet elhárítására.

6) Ellátja a közbeszerzésekkel és beszerzésekkel kapcsolatos ajánlat kérői és döntési jogköröket , közbeszerzéseknél építési beruházás esetén 50 millió, árubeszerzés és szolgáltatás esetén 15 millió forint becsült érték alatti ügyekben, a közbeszerzésnek nem minősülő beszerzéseknél értéktől függetlenül, az önkormányzatra vonatkozó beszerzési szabályzatban foglaltak szerint.

7) A jóváhagyott költségvetés szerint megköti a szerződéseket,

8) Előzetesen véleményezi az érintett önkormányzatok rendezési terv módosításait a 314/2012. (XI.08.) Kormányrendelet 30. § (2) bekezdés b) pont szerint

9) Gondoskodik a közfoglalkoztatási tervek elkészítéséről és megvalósításáról.

10) A közösségi együttélés alapvető szabályainak megszegése miatt közigazgatási bírság kiszabására a Képviselő-testület átruházott hatáskörében eljárva a polgármester jogosult.

11) Önkormányzati tulajdonú gazdasági társasággal közhasznúsági megállapodásról, létesítményüzemeltetési, feladatellátási szerződésről döntések.

II. A Pénzügyi Bizottságra átruházott hatáskörök:

1) a Magyarország helyi önkormányzatairól szóló 2011. évi CLXXXIX. törvényben meghatározott kötelező Pénzügyi Bizottsági feladatain túl a Képviselő-testülettől átruházott hatáskörében részt vesz az önkormányzati hivatal és az intézmények gazdálkodásának ellenőrzésében,

2) nyilvántartja a képviselők és bizottsági tagok ülésről távolléteit.

III. Az Ügyrendi Bizottságra átruházott hatáskörök:

1) A Magyarország helyi önkormányzatairól szóló 2011. évi CLXXXIX. törvényben meghatározott kötelező Ügyrendi Bizottsági feladatokon túl ellátja az összeférhetetlenségi, méltatlansági ügyeket és vagyonnyilatkozatok kezelésével kapcsolatos feladatokat,

2) Szavazatszámláló bizottságként lebonyolítja a titkos szavazásokat.

**ELŐZETES HATÁSVIZSGÁLAT**

**Levelek Nagyközség Önkormányzata és szervei Szervezeti és Működési Szabályzatáról szóló 14/2019.(X.25.) önkormányzati rendelete módosításárólszóló rendelet-tervezethez**

A rendelet-tervezet előzetes hatásvizsgálatának megállapításai a következők:

**Társadalmi, gazdasági hatások**

A szabályozás az önkormányzat belső munkamegosztására irányuló, így annak jelentős társadalmi, gazdasági hatása nincs.

**Adminisztratív terheket befolyásoló hatások**

A rendelet végrehajtása a szakmai, ügyintézési és adminisztratív feladatok végrehajtásában vállalható többlet terhet nem jelent.

**A jogszabály megalkotásának szükségessége, a jogalkotás elmaradásának várható következményei**

A szabályozás az önkormányzat belső munkamegosztására irányuló, a rendelet-módosítással egy időpontban elfogadott szociális rendelet, önkormányzati kft-vel kötendő megállapodások és szerződések, valamint az önkormányzat beszerzéseire vonatkozó belső szabályzattal való összhang miatt van szükség. A szabályozás elmaradása a szociális rendelet, a kft-vel kötendő megállapodások és szerződések valamint a beszerzések lebonyolítását tenné jogszerűtlenné.

**A jogszabály alkalmazásához szükséges személyi, szervezeti, tárgyi és pénzügyi feltételek**

A rendeletalkalmazásához szükséges személyi, tárgyi, szervezeti és pénzügyi feltételek az önkormányzatnál rendelkezésre állnak.

**INDOKOLÁS**

**Levelek Nagyközség Önkormányzata és szervei Szervezeti és Működési Szabályzatáról szóló 14/2019.(X.25.) önkormányzati rendelete módosításáról szóló rendelet-tervezethez**

**ÁLTALÁNOS INDOKOLÁS**

A jogalkotásról szóló 2010. évi CXXX. törvény 18. §-ában foglaltak szerint eljárva a sportcélú létesítmények bérbe adásának helyi szabályairólszóló önkormányzati rendelet-tervezetet az alábbiak szerint indokoljuk:

A veszélyhelyzet kihirdetéséről szóló 27/2021. (I. 29.) Korm. rendelettel a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében veszélyhelyzetet hirdetett ki. A veszélyhelyzet fennállása alatt  a képviselő-testület

nem ülésezhet, hatáskörét a polgármester gyakorolja.

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

**RÉSZLETES INDOKOLÁS**

A szabályozás az önkormányzat belső munkamegosztására irányuló, a rendelet-módosítással egy időpontban elfogadott szociális rendelet, önkormányzati kft-vel kötendő megállapodások és szerződések, valamint az önkormányzat beszerzéseire vonatkozó belső szabályzattal való összhang miatt van szükség. A szabályozás elmaradása a szociális rendelet, a kft-vel kötendő megállapodások és szerződések valamint a beszerzések lebonyolítását tenné jogszerűtlenné.

**Az indokolás közzétételének szabályai**

A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a Jat. 20. § szerinti egyeztetési kötelezettségről.A jogszabály tervezetéhez tartozó indokolás nyilvánosságát jogszabályban meghatározottak szerint kell biztosítani.A jogszabály tervezetéhez tartozó indokolás kötelező erővel nem rendelkezik.A jogszabály értelmezésekor figyelmen kívül kell hagyni a jogszabály tervezetéhez tartozó indokolás jogszabályszöveggel ellentétes részét.

Az önkormányzati rendelet tervezetéhez tartozó, a megalkotását megelőzően rendelkezésre álló, végső előterjesztői indokolást a Nemzeti Jogszabálytárban kell közzétenni. A közzétételre a rendelet kihirdetését követően kerülhet sor. A közzétett indokolás a közzétételét követően nem módosítható.

Az önkormányzati rendelet tervezetéhez tartozó indokolást – a jogszabály előkészítőjének az indokolásban kifejtett, erre vonatkozó álláspontja alapján – nem kell közzétenni, ha a jogszabályjelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetvetechnikai vagy végrehajtási jellegű.A különleges jogrendben alkotható jogszabály tervezetéhez tartozó indokolást nem kell közzétenni.

**Álláspont az indokolás közzétételéről**

A rendelet előzetes hatásvizsgálatban bemutatott társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható. A javasolt szabályozás és az európai uniós jogból eredő kötelezettség összhangban vannak, a Jat. 20. § szerinti egyeztetési kötelezettség nem szükséges. A rendelet elfogadására általánosan irányadó elfogadási szabályok a veszélyhelyzet időtartama alatt nem alkalmazhatóak (társadalmi egyeztetés, képviselő-testületi tárgyalás és előterjesztés).

A veszélyhelyzetben mint különleges jogrendben alkotható jogszabály tervezetéhez tartozó indokolást nem kell közzétenni.

**Levelek, 2021. február 8.**